Нясвіж (1446 г.) — горад-легенда. Дзякуючы сваім уладальнікам, найбагацейшым магнатам Радзівілам, у 16 стагоддзі становіцца цэнтрам ардынацыі і сталіцай некаранаваных каралёў Вялікага Княства Літоўскага. Вы ўбачыце Рыначную плошчу, Ратушу — сімвал незалежнасці і эканамічнага развіцця горада, цяпер музей. Вас чакае агляд і наведванне палацава-паркавага комплексу князёў Радзівілаў, агляд касцёла Божага цела — радавой пахавальні Радзівілаў. Працягвае захапляць і дарыць цудоўныя імгненні зносінаў з прыродай прагулка па старым Англійскім парку, які быў закладзены адной з апошніх уладальніц Марыяй дэ Кастэлян Радзівіл.